– Jeg er helt sikker på at NRK underkommuniserte den alminnelige misnøyen mot Hillary

KRITISK: eder av kringkastingsrådet Per Edgar Kokkvold. Foto: Junge, Heiko / NTB scanpix

Clinton. Hun var ikke en så normal kandidat som man har forsøkt å fremstille henne. Hun var elitekandidaten i en periode der amerikanerne mer enn noen gang rettet seg mot elitene, sa Per Edgar Kokkvold under Kringkastingsrådets møte torsdag.

Les mer om presidentvalget i USA

Etter det amerikanske valget fikk norske medier kritikk for at de ikke har klart å plukke opp strømningene i det amerikanske samfunnet som til slutt førte Donald Trump til valgseier.

Kokkvold mener den uvanlig store dekningen av Trump var på sin plass, skriver Kampanje.

– Jeg har personlig ingen kritiske synspunkter på dekningen av Trump. NRK skal være politisk nøytral, men ikke nøytral hva gjelder rett og galt, sannhet og løgn, anstendighet og uanstendighet. Det er ikke tilfeldig at alle, både de to presidentene Bush, Mitt Romney og John McCain nektet å støtte Trump, sier Kokkvold.

Han la også til at Trump var en helt uvanlig kandidat som drev mobbing og som måtte regne med at en kritisk presse fulgte ham spesielt.